Source: https://www.tvojtrebisov.sk/system-ekasa-porusuje-pravo-na-sukromie-opozicne-strany-podavaju-podnet-na-ustavny-sud/
Timestamp: 2019-09-17 15:28:20+00:00
Document Index: 307299

Matched Legal Cases: ['súd ', 'súd\n', 'súd\n', 'súd ', 'súd ', 'súd ']

Systém eKasa porušuje právo na súkromie, opozičné strany podávajú podnet na ústavný súd - TvojTrebišov.sk
Prvý interiér od renomovaného štúdia Marcel Wanders exkluzívne už aj v Bratislave!
Conte nemá rád špekulácie na tému „modulo“, verí trojčlennej línii aj so Škriniarom
Home > Ekonomika > Systém eKasa porušuje právo na súkromie, opozičné strany podávajú podnet na ústavný súd
Systém eKasa porušuje právo na súkromie, opozičné strany podávajú podnet na ústavný súd
12.9.2019 (Webnoviny.sk) – Opozícia podáva v súvislosti so systémom eKasa podnet na Ústavný súd SR. Dôvodom má byť podľa predstaviteľov SaS a OĽaNO porušovanie práva na súkromie.
Zbierajú osobné dáta
Finančná správa totiž podľa nich cez eKasu zbiera aj údaje, ktorými zasahuje do osobných dát, do súkromia a slobôd ľudí. „Nehovoríme o predajcoch, ale o zákazníkoch, teda všetkých, ktorí si niečo kupujú,“ povedal na štvrtkovej tlačovej konferencii poslanec za SaS Jozef Rajtár.
Problémom sú podľa neho najmä odosielané dáta z pokladničných blokov, ktoré sa dajú naviazať na vernostné karty, na ktorých sú zaznamenané údaje o veku, adrese, ale aj pohlaví kupujúceho.
„Všetky tieto dáta sa dajú zneužiť politicky, na sledovanie ľudí,“ upozorňuje Rajtár s tým, že takéto dáta sa dajú tiež predávať, môžu uniknúť a môžu byť zneužité na obchodné účely. Ako doplnil jeho stranícky kolega Alojz Baránik, z pohľadu ústavy je podľa neho neprípustné, ak neexistuje záruka, že takéto dáta nebudú zneužité.
Hranica súkromia sa nesmie prekročiť
Podľa poslanca za OĽaNO tak ide v tomto podaní na ústavný súd najmä o to, aby sa v snahe elimináciu daňových únikov neohrozovalo súkromie ľudí.
„Aby sa v záujem dosahovania výsledkov neprekračovala hranica súkromia,“ tvrdí. Opozícia však zároveň svorne tvrdí, že finančná správa má k dispozícii dosť nástrojov, aby proti daňovým únikom bojovala a samotná eKasa jej zatiaľ nič nepriniesla a ak by bola vo vláde, eKasu by zrušila.
Systém eKasa je podľa platnej legislatívy pre podnikateľov evidujúcich tržbu v registračnej pokladnici povinný od 1. júla tohto roku. Pozmeňujúcim návrhom sa však odložilo ukladanie sankcií za nepoužívanie eKasy až do konca tohto roka.
Od začiatku budúceho roka by tak mali všetci podnikatelia evidovať tržbu výhradne cez systém eKasa, mali by teda online odosielať pokladničné doklady na servery finančnej správy. V opačnom prípade im hrozia sankcie.
Viac k témam: projekt eKasa
Zdroj: Webnoviny.sk – Systém eKasa porušuje právo na súkromie, opozičné strany podávajú podnet na ústavný súd © SITA Všetky práva vyhradené.
Údajné vyhrážky na likvidáciu Danka preveruje úrad pre ochranu ústavných činiteľov